कोहली ने 55 महीने बाद विदेश में जमाया टेस्ट शतक, रोच-वारिकन को 3-3 विकेट
India Vs West Indies (Ind Vs Wi) 2nd Test Match Live Cricket Score Scorecard/commentary Update; Follow India Vs West Indies Test Latest Photos And Video Updates On Dainik Bhaskar. भारत और वेस्टइंडीज के बीच टेस्ट सीरीज का दूसरा मुकाबला त्रिनिदाद के पोर्ट ऑफ स्पेन में जारी है। दूसरे दिन का खेल आज शाम 7:30 बजे से खेला जाएगा।
भारतीय टीम वेस्टइंडीज के खिलाफ अपने 100वें टेस्ट मैच की पहली पारी में 438 रन पर ऑलआउट हो गई।
त्रिनिदाद के पोर्ट ऑफ स्पेन में जारी टेस्ट सीरीज के दूसरे मुकाबले में भारतीय टीम की ओर से विराट कोहली (121 रन) ने टेस्ट करियर का 29वां शतक जमाया। यह कोहली का 500वां मैच है।
कोहली के अलावा, यशस्वी जायसवाल 57, रोहित शर्मा 80, रवींद्र जडेजा ने 61 और रविचंद्रन अश्विन ने 56 रन बनाए।
वेस्टइंडीज की ओर से जोमेल वारिकन और केमार रोच ने 3-3 विकेट लिए। जेसन होल्डर को 2 विकेट मिले।
मैच का स्कोर कार्ड देखने के लिए यहां क्लिक करें
कोहली ने ब्रैडमैन की बराबरी की
विराट कोहली ने टेस्ट शतकों के मामले में ऑस्ट्रेलिया के दिग्गज बल्लेबाज डॉन ब्रैडमैन की बराबरी कर ली है। ब्रैडमैन ने भी 29 शतक ही जमाए थे। दुनिया में कुल 15 बल्लेबाजों ने ही इससे ज्यादा शतक जमाए हैं। सचिन तेंदुलकर 51 टेस्ट शतक के साथ पहले स्थान पर हैं।
भारतीय बल्लेबाजों में सचिन के अलावा राहुल द्रविड़ (36 शतक) और सुनील गावस्कर (34 शतक) ने ही कोहली से ज्यादा शतक जमाए हैं।
विराट इंटरनेशनल क्रिकेट में अब तक 76 शतक जमा चुके हैं। उन्होंने 29 टेस्ट शतकों के अलावा वनडे में 46 और टी-20 इंटरनेशनल में 1 शतक जमाया है। इंटरनेशनल क्रिकेट में विराट से ज्यादा शतक सिर्फ सचिन तेंदुलकर (100 शतक) ने ही जमाया है।
55 महीने बाद विदेश में टेस्ट शतक
विराट ने 55 महीने के बाद विदेश में कोई टेस्ट शतक जमाया है। विदेशी जमीन पर इससे पहले उनका आखिरी टेस्ट शतक दिसंबर 2018 में ऑस्ट्रेलिया के खिलाफ पर्थ में आया था।
कोहली-जडेजा के बीच सेंचुरी पार्टनरशिप
विराट कोहली और रवींद्र जडेजा ने पांचवें विकेट के लिए 286 बॉल पर 159 रन की साझेदारी की। विराट 121 और जडेजा 61 रन बनाकर आउट हुए।
यशस्वी-रोहित ने फिफ्टी लगाई
टॉस हारकर पहले बैटिंग करने उतरी टीम इंडिया को यशस्वी जाlयसवाल और कप्तान रोहित शर्मा ने तेज शुरुआत दिलाई। दोनों ने पहले विकेट के लिए 20वें ओवर में ही सेंचुरी पार्टनरशिप कर दी। यशस्वी 57 और और रोहित 80 रन बनाकर आउट हुए।
नंबर-3 पर उतरे विराट कोहली ने पारी संभाली। लेकिन दूसरे एंड पर शुभमन गिल 10 और अजिंक्य रहाणे 8 ही रन बनाकर आउट हो गए। वेस्टइंडीज से केमार रोच, अल्जारी जोसेफ, शैनन गेब्रियल और जोमेल वारिकन को 1-1 विकेट मिला।
पहली पारी में ऐसे गिरे भारत के विकेट
पहले दिन का खेल
भारत-वेस्टइंडीज के दूसरे टेस्ट का पहला दिन भारतीय बैटर्स के नाम रहा। इस दिन का खेल समाप्त होने तक टीम इंडिया ने चार विकेट पर 288 रन बनाए। कोहली 87 और जडेजा 36 रन पर नाबाद लौटे।
यहां क्लिक करें...
भारत-वेस्टइंडीज टेस्ट की ये खबरें भी पढ़ें...
कोहली सबसे ज्यादा इंटरनेशनल रन बनाने वाले 5वें बैटर बने
भारत और वेस्टइंडीज के बीच टेस्ट सीरीज का दूसरा मुकाबला खेला जा रहा है। यह दोनों टीमों के बीच 100वां टेस्ट भी है। अपना 500वां इंटरनेशनल मुकाबला खेल रहे कोहली 87 रन बनाकर नॉटआउट लौटे। वह इंटरनेशनल क्रिकेट में सबसे ज्यादा रन बनाने वाले 5वें बैटर बन गए। उन्होंने जैक कैलिस को पीछे छोड़ा। पढ़ें पूरी खबर...
यशस्वी को जीवनदान, एथनाज ने टपकाया आसान कैच
भारत-वेस्टइंडीज 100वें टेस्ट का पहला दिन रोमांच से भरा रहा। इस दिन टीम इंडिया की ओर से यशस्वी जायसवाल, रोहित शर्मा और विराट कोहली जैसे दिग्गज बल्लेबाजों की आकर्षक बल्लेबाजी देखने को मिली, तो वारिकन और गेब्रियल जैसे कैरेबियाई गेंदबाजों ने रोहित शर्मा और अजिंक्य रहाणे के स्टंप्स भी बिखेरे। साथ ही करियर का 500वां इंटरनेशनल मुकाबला खेल रहे विराट कोहली ने कमाल की कवर ड्राइव लगाई। पढ़ें पूरी खबर...